SAGTEBAL – Hoërskool Oos-Moot
Oos-Moot se sagtebal groei van jaar tot jaar. Die afrigters en spelers se toewyding het ons agt sagtebalspanne die afgelope jare in die liga laat uitstaan, die skool in die finale van die Tshwane Kampioenskappe verteenwoordig en tot in die Stadsbeker-finaal gevorder. 'n Groot aantal van ons speelsters word ook jaarliks in Tshwane sagtebalspanne opgeneem.
Ons spelers was van die bevoorregtes om wel 'n 2021-seisoen te kon hê. 'n Span wat hierdie seisoen uitgestaan het, was die 0/15A-span wat geen wedstryd verloor het nie. Ons spelers het die seisoen op 30 Oktober afgesluit met wedstryde teen Hoërskool Garsfontein. Al die spanne het hul wedstryde gewen en die 1ste-span het gelykop teen Garsfontein geëindig.